Iets van als | Vroue-Landbouvereniging van Kaapland
Home/Bonnievale Tak, News/Iets van als
Portefeulje:Opvoeding & Kultuur
Petro van Niekerk lees ‘n paar redes voor hoekom dit goed is vir die gesondheid om daagliks ‘n glasie of twee rooiwyn te drink. Natuurlik kom dit uit die tydskrif “Wineland”.
Aileen Bosch, wat ‘n jaar in Indië gebly het, gee ons ‘n kykie in die gewoontes van die Indiërs. Sy vertel dat huwelike al so vroeg as sewe jaar oud gereël word. Sy vertel ook van die huwelikseremonies, die groot huise waarin die uitgebreide familie bly en die pragtige kleure van die sari wat die vroue dra. Die feitlik ondraaglike hitte, die vuil land en die vreeslike armoede sal haar egter lank bybly.
Aileen wys die pragtige materiaal waarvan ‘n sari gemaak word.
Aileen met ‘n sari.
Beirina Human, wat pas die oudhedewinkel, Fine Old Things, geopen het, wys ‘n paar van die unieke stukke wat in die winkel is en vertel meer daaroor.
Beirina wys een van die waardevolle stukke in haar winkel.
Alta Beeslaar van Touching Hearts vertel van die lerings- en gebedsbediening werk van die groep wat maandeliks op Robertson bymekaarkom.
As daar nood is, druk op die VLV-lede se knoppie en jy is nooit teleurgesteld. ‘n Behoefte vir beddegoed is by die ouetehuis geïdentifiseer en gou-gou het die lede bydraes gemaak en sommer ook lede van die publiek nader getrek om bydraes te maak.
Hermien Gouws, administratiewe beampte, en ‘n baie ingenome Brenda Elstadt, bestuurder van die ouetehuis, by van die beddegoed wat geskenk is.
By Natania Schmidt|2014-03-13T17:00:17+02:00Maart 13th, 2014|Bonnievale Tak, News|0 Comments